ปวดกรามมานาน นานมากๆแล้ว มีเสียงคลิ๊ก ตลอด ต้องทำให้กรามดัง คล้ายกับการดัดนิ้วแล้วสบาย หลายปีแล้ว จนรู้สึกกรามใหญ่กว่าข้างซ้าย จนวันนี้ปวดหนักขึ้น หนักจนไม่อ้าปาก ก็ปวด อยากทราบว่าอาการนี้ต้องปรึกษาอะไร และ วินิจฉัยเบื้องต้นเป็นอะไรได้บ้าง
สวัสดีค่ะ อาการปวดกรามที่เป็นมานานหลายปี มีเสียงคลิ๊กเกิดขึ้น น่าจะเกิดจากมีภาวะความผิดปกติและอักเสบของข้อต่อขากรรไกร (Temporomandibular joint disorder) ซึ่งอาการจะได้แก่- ปวดบริเวณข้อต่อขากรรไกร หรือบริเวณกล้ามเนื้อที่ใช้ในการเคี้ยว- อ้า หรือหุบปากได้ไม่เต็มที่- เวลาเคลื่อนไหวขากรรไกร แล้วมีเสียงผิดปกติที่ข้อต่อขากรรไกร เช่น เสียงคลิก หรือ เสียงกรุบกรับ- อ้า หุบปาก หรือเคลื่อนไหวขากรรไกรแล้วมีอาการเจ็บหรือปวด- ขากรรไกรค้าง- เจ็บร้าวบริเวณใบหน้าสำหรับสาเหตุที่ทำให้เกิด ได้แก่- ตัวแผ่นนรองกระดูกข้อต่อขากรรไกรมีการสึกกร่อน หรือเคลื่อนตัวออกนอกตำแหน่ง- กระดูกอ่อนของข้อต่อถูกทำลายจากภาวะข้อเสื่อม- ข้อต่อถูกกระทบกระเทือนจากปัจจัยภายนอก- ไม่ทราบสาเหตุสำหรับปัจจัยที่เพิ่มความเสี่ยงทำให้เกิดภาวะนี้ ได้แก่- มีโรคที่ทำให้เกิดการเสื่อมของข้อต่อ เช่น รูมาตอยด์- การได้รับบาดเจ็บที่กระดูกขากรรไกร- การมีภาวะกัดเค้นฟันแบบเรื้อรัง- ภาวะโรคของเนื้อเยื่อเกี่ยวพันบางชนิดซึ่งส่งผลต่อข้อต่อขากรรไกรหากเป็นมานาน และมีอาการปวดรุนแรง แนะนำควรไปพบแพทย์ หรือทันตแพทย์เพื่อรักษาค่ะ ซึ่งหากมีภาวะความผิดปกติและอักเสบของข้อต่อขากรรไกรจริง ก็ต้องหาปัจจัยเสี่ยง และรักษาอาการปวด ด้วยการทานยาแก้ปวดลดอักเสบ เช่น ไอบูโพรเฟน ไพรอกซิแคม, ยาคลายกล้ามเนื้อ, ยาคลายกังวล (ซึ่งจะช่วยลดปวด ลดภาวะการกัดเค้นฟันลงได้)แต่หากการรักษาด้วยยาไม่ได้ผล แพทย์อาจพิจารณาใช้วิธีการรักษาด้วยวิธีอื่นๆ เช่น- การใส่ที่ครอบฟัน เพื่อทำให้การสบฟันคงที่ ลดแรงกระแทกต่อข้อต่อขากรรไกรที่เป็นปัญหา- การล้างเข้าไปภายในข้อต่อขากรรไกร- การฉีดยาเข้าข้อต่อหรือกล้ามเนื้อ โดยอาจเป็นยาสเตียรอยด์หรือ ฉีดสาร Botulinum toxin A (โบท๊อกซ์)- การผ่าตัดข้อต่อขากรรไกรส่วนการดูแลตนเองในเบื้องต้น ได่แก่- ไม่เพิ่มแรงเค้นให้ข้อต่อขากรรไกร เช่น การเค้นฟัน กัดของแข็ง- ทานอาหารที่เคี้ยวง่าย ไม่เคี้ยวอาหารชิ้นใหญ่ อาหารที่แข็ง เช่น เนื้อสัตว์ที่เหนียว ถั่วแข็ง อ้อย น้ำแข็ง รวมถึงงดหมากฝรั่ง- การประคบร้อนบริเวณที่ปวดบ่อยๆ